ཆོས་སྒྲུང་སིལ་མ་གསེར་ཆོས་འོག་མིན་བགྲོད་པའི་ཐེམ་སྐས། ཀ༽
ཧྲཱིཿ༔ འཛམ་གླིང་སྐྱེས་བུའི་ཆོས་སྒྲུང་སིལ་མ་ལས༔ གསེར་ཆོས་
འོག་མིན་བགྲོད་པའི་ཐེམ་སྐས་གསང་བའི་
རྒྱ་ཅན་ཞེས་བྱ་བ་བཞུགས་སོ། །
407

མདོ་མཁྱེན་བརྩེའི་གསུང་འབུམ།
ཨོཾ་སྐུ་ཡི་བསྟན་པ་དར་བར་གྱུར་ཅིག༔ ཨཱཿ གསུང་གི་བསྟན་པ་དར་བར་གྱུར་ཅིག༔ ཧཱུཾ་ཐུགས་ཀྱི་བསྟན་པ་དར་
བར་གྱུར་ཅིག༔ རྗེ་འཛམ་གླིང་ནོར་བུ་དགྲ་འདུལ་ལ༔ ཡིད་རྩེ་གཅིག་གུས་པས་ཕྱག་འཚལ་ལོ༔ གླིང་ཇོ་རུའི་ཆོས་
སྒྲུང་སིལ་མ་ལས༔ དང་པོ་ཡིད་ཆེས་བསྐྱེད་པའི་ཕྱིར༔ ལོ་རྒྱུས་མདོ་ཙམ་བརྗོད་པར་བྱ༔ དེ་ཡང་ཕྱོགས་བཅུ་དུས་
གསུམ་གྱི་སངས་རྒྱས་ཐམས་ཅད་ཀྱི་སྐུ་གསུང་ཐུགས་ཡོན་ཏན་ཕྲིན་ལས་གཅིག་ཏུ་བསྡུས་པའི་བདག་ཉིད༔ གུ་རུ་
མཚོ་སྐྱེས་རྡོ་རྗེ་ལྷོ་ནུབ་འོ་མ་ཅན་གྱི་རྒྱ་མཚོར་མེ་ཏོག་པདྨའི་སྦུབས་སུ་བརྫུས་ཏེ་འཁྲུངས་པའི་སྐབས་སུ༔
ཉི་མ་དང་
འོད་ཟེར་གྱི་ཚུལ་དུ་ཕྲིན་ལས་ཀྱི་སྤྲུལ་པ་ལྷ་བུ་སྣང་བ་འོད་ལྡན་ཞེས་བྱ་བ༔ འོག་མིན་གྱི་གནས་ནས་སུམ་ཅུ་རྩ་གསུམ་
གྱི་གནས་སུ་བྱོན་ནས༔ ལྷའི་བུ་ཉི་ཤུ་རྩ་གཅིག་ལ་ཆོས་ཀྱི་འཁོར་ལོ་བསྐོར་ཅིང་ལྷ་ཡི་འགྲོ་དོན་མཛད་ནས་བཞུགས་
སོ༔ དེར་མཚོ་སྐྱེས་རྡོ་རྗེ་ཨིནྟྲ་བྷོ་དྷིའི་སྲས་ཀྱི་སྐལ་བར་མཛད༔ རྒྱལ་སྲིད་སྤངས་ནས་རིག་པའི་གནས་ལྔ་མཐར་ཕྱིན༔
གུ་རུ་བློ་ལྡན་མཆོག་སྲིད་ཀྱི་སྐུར་བཞེངས་ནས༔ བསྐྱེད་རྫོགས་མཐར་ཕྱིན་བརྟུལ་ཞུགས་སྤྱོད་པ་སྐྱོང་བ་དུས་བབ་
ལྷར་པདྨ་སཾ་བྷ་ཝའི་རྣམ་རོལ་གྱི་རྨད་དུ་བྱུང་བའི་རྫུ་འཕྲུལ་བསྟན་ཞིང་བཞུགས་པའི་སྐབས༔ ལྷོ་ནུབ་འོ་མ་ཅན་དུ་སྐུ་
འཁྲུངས་ནས་མི་ལོ་བརྒྱ་ཕྲག་གསུམ་དང་བརྒྱད་ཅུའི་དུས་སུ༔ མཐའ་འཁོབ་གདོང་དམར་བོད་ཀྱི་ཡུལ་འདིར་བདུད་
དང་ནག་ཕྱོགས་ཁ་དར་བས་སངས་རྒྱས་ཀྱི་བསྟན་པ་དར་དཀའ་བ་སྡིག་སྡུག་འཐོར་རླུང་དྲག་པོ་བྱུང་བའི་ཚེ༔ དེ་
རྣམས་འདུལ་བའི་ཕྱིར་དུ་བདག་ཅག་གི་སྟོན་པས་ཨོ་རྒྱན་གྱི་རྒྱལ་པོ་ཨིནྡྲ་བྷོ་དྷིར་དཔལ་གསང་བ་འདུས་པའི་དཀྱིལ་
འཁོར་ཞལ་ཕྱེ་ནས་གསང་སྔགས་རྡོ་རྗེ་ཐེག་པའི་སྨིན་གྲོལ་གྱི་ལམ་ལ་བཀོད་ཅིང༔ དབང་བཞི་རྫོགས་པར་བསྐུར་
བའི་དབང་དུས་ཀྱི་ཡེ་ཤེས་བཙན་ཐབས་སུ་ངོ་འཕྲོད་ཅིང་གྲོལ་འབྲས་མངོན་དུ་གྱུར་བའི་འཁོར་ཚོམ་བུ་འབུམ་དང་
བཅས་པ་སངས་རྒྱས་པའི་ནང་ཚན་ལས༔ མཆོད་གནས་སྔགས་ཀྱི་པ《ཎྚི་ཏ་གསེར་གྱི་མདོག་ཅན་བསམ་བཞིན་དུ་
སེམས་ཅན་གྱི་དོན་དུ་བོད་ལ་སྐྱེ་སྲིད་བླང་བ་སྤྱི་དཔོན་རོང་ཚ་དང༔ བྲམ་ཟེ་ལེགས་སྦྱིན་གྱི་སྐྱེ་བ་སེང་བློན༔ དམག་
དཔོན་དཔའ་རྩལ་ཐོགས་མེད་ཀྱི་རྣམ་སྤྲུལ་རྒྱ་ཚ་ཞལ་དཀར་གསུམ་གྱི་གཙོར་གྱུར་ཕྱི་ནང་གི་བློན་པོ་སུམ་ཅུ༔ ཕུ་ནུ་
408

ཆོས་སྒྲུང་སིལ་མ་གསེར་ཆོས་འོག་མིན་བགྲོད་པའི་ཐེམ་སྐས། ཀ༽
སུམ་ཅུའི་སྐྱེ་བ་ལེན་རྒྱུ་དང༔ རྒྱལ་པོ་ཨིནྟྲ་བྷོ་དྷི་གུ་རུའི་སྤྲུལ་པ་སླར་ཡང་ལྷ་བུ་སྣང་བ་འོད་ལྡན་གྱི་ཚུལ་དུ་བཞུགས་པ༔
ཨ་མྱེའི་མངོན་ཤེས་ཀྱིས་མཐོང་སྟེ༔ རྒྱ་གར་ཟངས་གླིང་དུ་གུ་རུ་པདྨ་རྒྱལ་པོ་བཞུགས་པའི་མདུན་དུ་ཕྱིན་ཏེ༔ གུ་རུ་
ཉིད་བོད་དུ་འབྱོན་པར་གསོལ་བ་བཏབ་པས༔ ད་དུང་དུས་ལ་མ་བབ་ཅིང་གདུག་པ་འདུལ་ཞིང་བོད་ཁམས་བདེ་ལ་
བཀོད་ཕྱིར་ལྷ་བུ་ཉིད་དམག་དཔོན་རིན་པོ་ཆེའི་ཚུལ་དུ་སྐྱེ་བ་བཞེས་ནས་སྒྲོལ་བ་སྙིང་རྗེ་ཆེན་པོས་སེམས་ཅན་གྱི་དོན་
མཛད་པའི་དུས་ལ་བབས་པར་དགོངས་ཏེ༔ རྫུ་འཕྲུལ་གྱི་ལྷ་ཡི་གནས་སུ་གཤེགས་ཤིང་ལྷ་བུ་ལ་བཀའ་བསྒོས༔ ལྷ་
བུས་མི་ནུས་པའི་སྐྱོན་ཚིག་དགུ་ཞུས་པར༔ སྐྱོན་གྱིས་གླགས་པ་མི་རྙེད་ཅིང༔ འབྱུང་བ་བཞིའི་གནོད་པས་མི་ཚུགས་
པའི་མཁའ་འགྲོ་གསང་བ་ཡེ་ཤེས་ཀྱི་དྲུང་དུ་ཁྲིད་ནས་དབང་ཞུས༔ རྒྱ་གར་རྡོ་རྗེ་གདན་གྱི་སུ་ཝཎྞའི་ཕུག་པར་མ་ཅིག་
གྲུབ་པའི་རྒྱལ་མོའི་དྲུང་དུ་ཁྲིད་དེ་མི་ལོ་ལྔ་བརྒྱ་དང་བརྒྱད་ཅུའི་བར་དུ་འཚོ་བའི་འཆི་མེད་ཚེ་ཡི་དབང་བསྐུར༔ གུ་རུ་
དང་ལྷ་ལྕམ་རྟ་ཕག་ཡབ་ཡུམ་གྱི་སྐུར་བཞེངས་ནས་དབང་བཞི་རྫོགས་པར་མཛད་ཅིང༌ཕ་མའི་མངལ་སྒྲིབ་ཀྱིས་མི་
གོས་པར་རང་བྱུང་སྤྲུལ་པའི་སྐུ་རུ་བྱིན་གྱིས་བརླབས༔ དཔའ་བོ་མཁའ་འགྲོ་རྣམས་ཀྱི་སྤྲུལ་པ་བྱིན་གྱིས་བརླབས་
པའི་ཡེ་ཤེས་ཀྱི་ལྷ་བཅུ་གསུམ༔ མཐུ་ལྡན་གྱི་སྲུང་མ་རྣམས་དགྲ་བླ་ཉི་ཤུ༔ དྲེགས་པའི་སྡེ་དཔོན་རྣམས་ཝེར་མ་སུམ་
ཅུ༔ ལས་མཁན་དང་ཤན་པའི་དམག་ཚོགས་སོགས་བསྒོས་ཤིང༔ ཨོ་རྒྱན་ཡུལ་གྱི་རྟ་མཆོག་ཅང་ཤེས་བྷ་ལ་ཧ་འདོ་རྗེ་
རྐྱང་རྒོད་ཕེར་བོའི་སྲིད་བཟུང་བར་བཀའ་བསྒོས༔ གཞན་ཡང་ཕུ་བོ་དང་སྲིང་མོ་སོགས་རང་རང་དང་འཚམས་པར་
ལུང་བསྟན༔ ཕྱི་ནང་གི་ལུང་བསྟན་དང་བསླབ་བསྒོ་རྣམས་སྤྱི་དཔོན་ལ་མཛད་ཅིང༔ མིང་ཀུན་ལ་གོམས་པ་ཞེས་
བཏགས༔ ལྷ་བུ་སྣང་བ་འོད་ལྡན་ལ་བདུད་རྩི་ཐོད་པ་གང་གནང་ཞིང༔ ལུས་ཀྱི་གནས་རྣམས་སུ་ལྷ་སྐུ་དང་བརྡ་རིས་
གསལ་བར་བྱས༔ འཛམ་བུའི་གླིང་གི་སྐྱེས་མཆོག་ནོར་བུ་དགྲ་འདུལ་ཞེས་མཚན་དུ་བཏགས་ནས་བོད་ལ་བརྫངས་
སོ༔ དེར་ཡབ་གཉན་ཆེན་གེ་མཛོ་གཉན་པོ་དང༔ ཡུམ་སངས་རྒྱས་མཁའ་འགྲོའི་སྤྲུལ་པ་ཀླུ་མོའི་རིགས་འགོག་བཟའ་
ལྷ་དཀར་སྒྲོན་མ་གཉིས་བཤོས་པའི་མངལ་དུ་སྲིད་བཟུང་ཞིང་ཟླ་བ་བཅུ་གསུམ་གྱི་བར་དུ་མའི་མངལ་ན་གནས༔
409

མདོ་མཁྱེན་བརྩེའི་གསུང་འབུམ།
བསྐྱེད་རྫོགས་ལ་སྦྱངས་པ་མཐར་ཕྱིན༔ སྐུ་གསུང་ཐུགས་རྡོ་རྗེ་གསུམ་དུ་འགྲུབ་ནས་སྟག་གི་ལོ་རྒྱལ་ཟླ་བའི་ཚེས་བཅོ་
ལྔ་ལ་ལྷ་ཀླུ་གཉན་སྲིང་རང་དང་བཅས་པ་ངོ་མཚར་བའི་ལྟས་དཔག་ཏུ་མེད་པ་དང་བཅས་སྐུ་བལྟམས་སོ༔
གསུམ་གྱི་དུས་སུ་ནེ་ནེ་གུང་སྨན་རྒྱལ་མོ་དང་སྲིང་མོ་རྒོད་ལྕམ་དཀར་མོ་གཉིས་ཀྱིས་གདན་དྲངས་ཤིང༔
དེར་ཞག་
སུ་ཝཎྞ་རྡོ་
རྗེའི་བྲག་སྐྱིབ་ཏུ་བཞུགས་པའི་མ་ཅིག་གྲུབ་པའི་རྒྱལ་མོས་ཚེ་དབང་བསྐུར༔ དུར་ཁྲོད་བསིལ་བའི་ཚལ་དུ་ཨོ་རྒྱན་
ཡབ་ཡུམ་བཞུགས་པའི་དྲུང་དུ་ཁྲིད་ནས་སླར་ཡང་མི་འཇིག་རྡོ་རྗེའི་གོ་བགོས་ཤིང་རྡོ་རྗེ་ལྟ་བུའི་ལུས་སུ་བསྒྱུར་ནས་མ་
འོངས་གསང་སྔགས་ཀྱི་བསྟན་པ་བོད་དུ་དར་བའི་གཞི་དང་སྟ་གོན་བསྒྲུབ་ཕྱིར༔ རྫོང་ཆེན་བཅུ་གཉིས་མངའ་འོག་ཏུ་
ཚུད༔ བདུད་ཧོར་འཇང་གསུམ་སོགས་ནག་ཕྱོགས་ཆམ་ལ་ཕབ་ཅིང༔ དཀར་ཕྱོགས་ཀྱི་བསྟན་པ་དར་བར་མཛད་
དགོས་པ་བཀའ་བསྒོས༔ རང་བྱུང་སྤྲུལ་པའི་སྐུ་རུ་བྱིན་གྱིས་བརླབས་ནས་མཁའ་འགྲོ་ཉིད་ཀྱིས་རང་གནས་སུ་བསྐྱལ་
ལོ༔ དགུང་ལོ་གཅིག་ལོན་པ་ནས་བཟུང་རྨ་རྫ་འབྲི་གསུམ་གྱི་གཟུགས་ཅན་དང་གཟུགས་མེད་ཀྱི་ནག་ཕྱོགས་ཀུན་
ཆམ་ལ་ཕབ་ཅིང༔ དཀར་ཕྱོགས་ཀྱི་བསྟན་པ་དར་བར་མཛད༔ དགུང་ལོ་བདུན་གྱི་དུས་སུ་རྨ་ཡུལ་མཐོང་བ་ཀུན་སྨོན་
དུ་ས་བཟུང༔ དགྲ་བླ་གནས་བདག་གཉན་པོ་གཡུ་རྩེ་དང༔ ས་བདག་རྨ་རྒྱལ་སྤོམ་ར༔ གཞི་བདག་རྫ་རྒྱལ་འཕན་
ཕྱུག༔ ཟོ་དོར་རྩེ་ལྷ་བཅུ་གསུམ༔ གཏེར་གནས་ཇོ་བོ་ཞལ་དཀར༔ གཏེར་སྲུང་དགེ་བསྙེན་གདོང་ར༔ གཙོ་བོར་གྱུར་
པའི་མདོ་ཁམས་སྒང་དྲུག་གི་དྲེགས་པ་སྡེ་བརྒྱད་རྫུ་འཕྲུལ་དང་ལྡན་པ་ཀུན་དགྲ་བླ་ཝེར་མ་ལས་མཁན་གྱི་ཚུལ་དུ་
དམ་ལ་བཏགས༔ བཀའ་བསྒོས་གཉེར་གཏད༔ ཕྲིན་ལས་ཀྱི་ཕོ་ཉར་མངའ་གསོལ་ཞིང༔ དགུང་ལོ་བཅུ་གསུམ་གྱི་
དུས་ནས་བཟུང་གླིང་གི་ལྷ་སྡེ་ཕྱུག་མོའི་ཆེ་རྒྱུད་སྟག་མོ་བུ་དགུ༔ འབྲིང་རྒྱུད་དཔའ་བོ་མི་བརྒྱད༔ ཆུང་རྒྱུད་འབུམ་པ་
སྤྲུལ་བདུན༔ མཐུ་ལྡན་སྔགས་པ་མི་གསུམ༔ རྩལ་ཆེན་ཚ་ཞང་སྤུན་གཉིས་གཙོ་བོར་གྱུར་པའི་ལྡོང་འབྲུ་སྦྲ་སྒ་སྟེ་རུས་
ཆེན་བཞི་དང༔ རུས་ཕྲན་གཉིས་སུ་གཏོགས་པའི་ཚོ་དྲུག་ཁྲི་སྐོར་བཅུ་གཉིས་ཀྱི་དཔོན་པོ་མཛད་ཅིང༔ རྫོང་ཆེན་བཞི་
དང་རྫོང་ཕྲན་བརྒྱད་ཕབ༔ ས་བཟང་པོ་སྨོན་ལམ་ལ་ཁར་གུར་ཆེན་མཐོང་བ་ཀུན་སྨོན་ཕུབ་ཅིང༔ ཕུ་ནུ་གྲུབ་ཆེན་སུམ་
410

ཆོས་སྒྲུང་སིལ་མ་གསེར་ཆོས་འོག་མིན་བགྲོད་པའི་ཐེམ་སྐས། ཀ༽
ཅུ༔ མ་སྲུ་ལྷ་མོ་ཉེར་ལྔའི་གཙོར་གྱུར་ཚོ་དྲུག་ལྷ་སྡེ་དཀར་པོའི་ལས་ཅན་དག་པའི་སྐལ་ལྡན་ཕོ་མོ་རྣམས་ལ༔ དགེ་
སྡིག་རང་གྲོལ་གྱི་ཆོས་གསུངས༔ སྐྱེ་མེད་ཐིག་ལེ་ཉག་གཅིག་གི་ཁྲིད་བཏབ༔ གསང་བ་འདུས་པའི་དབང་བསྐུར༔
གླིང་གྲུབ་ཆེན་ཕོ་མོ་རྣམས་ཀྱི་གྲུབ་འབྲས་མངོན་དུ་གྱུར༔ སྐྱེས་བུ་རང་ཡང་ཕོ་བྲང་སེང་ཕྲུག་སྟག་རྩེར་སྒྲུབ་པ་མཛད་
ནས་བཞུགས་པ་ལ༔ གོང་མ་ལྷ་ཡིས་ལུང་བསྟན་པ་ལྟར་བདུད་མ་རུང་དགེ་བོའི་གཙོར་གྱུར་བདུད་རིགས་ཆམ་ལ་
ཕབ༔ བདུད་སྡེ་མངའ་འོག་ཏུ་དྲངས་ཤིང་ཆོས་ལ་བསྒྱུར༔ ས་གནད་ཀྱི་ལྷ་ཁང་དང་མཆོད་རྟེན་བཞེངས༔ སྐྱེས་བུ་
མངོན་སྤྱོད་ཀྱི་ལས་ལ་ཐུགས་དམ་བསྐུལ་ཕྱིར་ཕུ་ནུ་སུམ་ཅུའི་ནང་ནས༔ གྲུབ་ཆེན་ཉི་ཤུ་རྩ་གཅིག་བདུད་ཕོ་མོའི་རྐྱེན་
གྱིས་ཧོར་དམག་དྲངས་ནས་འགྲོ་དོན་རྫོགས་ཤིང་ཞི་བར་གཤེགས་པ་ལ་ཐུགས་ཁྲོས་པ་དང༔ ལྷ་ཡིས་བསྐུལ་མ་བྱུང་
བ་ལྷར་ཧོར་ཡུལ་མུན་པའི་གླིང་དུ་རྫུ་འཕྲུལ་ཐབས་ཀྱིས་བྱོན་ནས་སངས་རྒྱས་མཁའ་འགྲོའི་སྤྲུལ་པ་མགར་ཟ་ཆོས་
འབུམ་སྒྲོན་མ་དང་གསང་བའི་རྟེན་འབྲེལ་འགྲིགས་ཤིང༔ སྤྲུལ་པ་སྣ་ཚོགས་ཀྱིས་ཧོར་ཡུལ་བདུད་སྲིན་ཤན་པའི་
དམག་ཚོགས་བསྒྲལ་ཞིང་དུས་ལ་བབ་ཚེ་བདུད་རྒན་གུར་དཀར་རྒྱལ༌པོའི༌གཙོར༌གྱུར༌ནག༌ཕྱོགས༌སྡིག་ལ་རྔམ་པ་
ཀུན་མིང་གི་ལྷག་མ་མེད་པར་བྱས་ཤིང༔ མགར་བ་ཆོས་དར་རྒྱལ་པོ་དང༔ གྲུ་བའི་དཔོན་པོ་སངས་རྒྱས་སྐྱབས༔
དཔའ་གསར་ཐང་རྩེ་གཡུ་འབྲུག༔ ཉ་བའི་དཔོན་པོ་དགེ་འདུན་ཐར༔ མ་ཟུར་དཔོན་པོ་ལྷ་མགོན་བཅས་ཀྱི་གཙོར་
གྱུར་པའི་བློ་བདུད་ལ་མ་འགྱུར་བ་ཀུན་རྗེས་སུ་བཟུང༔ ཧོར་གྱི་ལོངས་སྤྱོད་ཀུན་གནང་དུ་བཞེས་ཤིང་རང་གནས་
སུ་ཆགས་ཕེབ༔ སླར་ཡང་བདུད་འདུལ་བའི་མཐའ་རྫོགས་ཕྱིར་མི་མ་ཡིན་གྱིས་རྒྱུད་བསྐུལ་ནས་འཇང་སྡེར་དམག་
ཤོམ་བྱས་པ༔ ནེ་ནེའི་ལུང་བསྟན་བྱུང་བ་ལྟར་གླིང་གི་འབུམ་དམག་ལམ་དུ་ཆས་ནས་ས་དམ་འཇང་གི་དམག་དཔུང་
ཐར་བར་བརླག་ཅིང༔ སེ་རིའི་ལྷ་བུ་ཀུན་མཛེས༔ མཚར་དམར་ལྷ་བུ་རབ་དགའ༔ འཇང་བཟའ་མེ་ཏོག་ཆོས་སྒྲོན་
སོགས་ཀྱིས་གཙོས་སྐལ་བར་ལྡན་པ་ཀུན་རྗེས་སུ་བཟུང་ཞིང་ས་གནད་མཆོད་རྟེན་བདུན་གྱིས་མནན༔ མུན་པའི་གླིང་
དུ་ཆོས་ཀྱི་སྒྲོན་མེ་སྦར༔ ཕྱོགས་ལས་རྣམ་པར་རྒྱལ་བའི་རྒྱལ་མཚན་བསྒྲེངས་ཤིང་ལོངས་སྤྱོད་མངའ་ཐང་ཀུན་གནང་
411

མདོ་མཁྱེན་བརྩེའི་གསུང་འབུམ།
དུ་བཞེས་ཏེ༔ རྒྱལ་བློན་འབངས་གསུམ་ཀུན་དགྱེས་པ་ཆེན་པོའི་ངང་ནས་རང་གནས་སུ་ཆགས་ཕེབ༔ དེ་ཚེ་རྨ་སྨད་ལྷ་
ལུང་གཡུ་མདོ་གསེར་ཆེན་ཉི་མའི་དཀྱིལ་འཁོར་སྨོན་ལམ་གྲུབ་པའི་གདན་སྟེང་དུ་གུར་ཆེན་མཐོང་བ་ཀུན་སྨོན་ཕུབ་
ཅིང་ཇ་ཐབ་དང་སྟོན་མོ་མང་པོ་བསྒྲིགས༔ སྒར་བ་གནམ་གྱི་སྐར་མ་ས་ལ་བབས་པ་ལྟར་བྱས་ཤིང༔ དབུས་སུ་གདན་
ས་ཁྲ་མོ་གྲུ་བཞིའི་སྟེང་དུ་གླིང་སྐྱེས་བུ་བཞུགས་སུ་གསོལ་བའི་མདུན་དུ་སྤྱི་དཔོན་དང་ཚ་ཞིང༔ དགའ་བདེ་གསུམ་
འཁོད༔ གཡས་གྲལ་གཡོན་གྲལ་མདུན་གྲལ་ཀུན་ཏུ་ལྷ་བུ་སོ་གསུམ་དང༔ མཁའ་འགྲོ་དུང་སྨན་རྣམས་ཀྱིས་གཙོས་
ཚོ་དྲུག་མི་དཔོན་རྣམས་དང༔ གླིང་སྡེའི་སྐལ་ལྡན་ཕོ་མོ་ཀུན་རྩི་ཐོག་རྒྱས་པ་ལྟར་འཚོགས་ཤིང༔ སྤྱི་དཔོན་བུ་མོ་གཡུ་
སྒྲོན༔ སྔོ་ལོའི་བུ་མོ་ནེའུ་ཆུང༔ འཇང་བཟའ་མེ་ཏོག་ཆོས་སྒྲོན་གསུམ་གྱིས་སྐྱེམས་དྲངས་ཤིང༔ ཁུ་བོ་སྤྱི་དཔོན་རྒྱལ་
པོ་ཨ་མྱེ་རོང་ཚ་ཁྲ་རྒན་གྱིས༔ གླིང་སྐྱེས་བུས་ཆོས་སྒྲུང་གསུང་བའི་དུས་ལ་བབ་པར་མངོན་ཤེས་ཀྱིས་མཐོང་སྟེ་དར་
དཀར་པོ་ཉིན་མོ་བདེ་ལེགས་དང༔ དུང་དཀར་པོ་གཡས་སུ་འཁྱིལ་བ་རྟ་དཀར་པོ་རིན་ཆེན་རྒྱན་ཅན་གསུམ་ཕུལ་ཏེ་
ཕྱག་དགུ་ཕྲུག་ཏུ་འཚལ་ནས༔ གསོལ་འདེབས་ཐུགས་དམ་རྒྱུད་བསྐུལ་གྱི་གླུ་འདི་ངག་རྟ་དལ་བ་རིང་མོ་ལ་དྲངས་
ནས་ཕུལ་ལོ༔ ཨོཾ་ཆོས་མ་ཎི་པདྨེ་ཧཱུྃ༔ ཡང་དག་པའི་ཆོས་ལ་གསོལ་བ་འདེབས༔
སྐྱབས་བསླུ་བ་མེད་པའི་དཀོན་མཆོག་གསུམ༔ མི་འབྲལ་སྤྱི་བོའི་རྒྱན་དུ་བཞུགས༔
རྨ་ཁོག་སེང་ཆེན་ཁོག་པ་འདི༔ ཡར་ཟུག་རྒྱ་གར་ཡུལ་དུ་ཟུག༔ ཆུ་ཕུགས་ཆོས་ལ་ཐུག་
ལེ་ཡིན༔ མར་ཟུག་རྒྱ་ནག་ཡུལ་དུ་ཟུག༔ ཆུ་མཇུག་ཁྲིམས་ལ་ཐུག་ལེ་ཡིན༔ གཡས་
ཕྱོགས་སྐུ་རྒྱལ་བོད་ལ་བྱས༔ གཡོན་ཕྱོགས་སེར་པོ་ཧོར་སོགས་བྱས༔ བོད་ཁམས་ས་
ཡི་ལྟེ་བ་ཡིན༔ གནམ་འཁོར་རྩིབས་བརྒྱད་མར་ཞབས་ན༔ ས་པདྨ་འདབ་བརྒྱད་ཡར་
སྟེང་དུ༔ དཔལ་བཀྲ་ཤིས་འཁྱིལ་བའི་ཁུག་ས་སྟེ༔ རྨ་སྨད་ལྷ་ལུང་གཡུ་མདོ་ཞེས༔
གསེར་གོང་ཉི་མའི་དཀྱིལ་འཁོར་ན༔ སྨོན་ལམ་ཐེབས་པའི་ཐང་དཀྱིལ་དུ༔ གླིང་སྐྱེས་
412

ཆོས་སྒྲུང་སིལ་མ་གསེར་ཆོས་འོག་མིན་བགྲོད་པའི་ཐེམ་སྐས། ཀ༽
བུའི་ཆོས་སྒར་ཁྲ་མོའི་དབུས༔ ང་སྤྱི་དཔོན་ཀུན་ལ་གོམས་པ་ཞེས༔ མི་རབས་གསུམ་
གྱི་མི་རྒན་ཡིན༔ ལྷ་རབས་གསུམ་གྱི་ལྷ་རྒན་ཡིན༔ བོད་ཀྱི་མིའུ་རིགས་དྲུག་ལ༔ མང་
པོས་བཀུར་བའི་རྒྱལ་པོ་ཞེས༔ མི་རབས་བདུན་གྱི་ཁུག་སོ་ལ༔ ལྷ་རིགས་སྨུག་པོ་
ལྡོང་གི་རྒྱུད༔ གཉན་མོ་རག་དཀར་ཨ་མཚོའི་བུ༔ གླིང་ཆོས་ལྷ་འཕན་གྱི་སྐུ་རིང་ནས༔
མི་རབས་སུམ་ཅུ་སོ་བདུན་དུས༔ ཚེས་འཕན་ནག་པོའི་སྐུ་རིང་ལ༔ གསེར་བཟའ་
འོམ་བཟའ་སྤྱང་བཟའ་གསུམ༔ གསེར་བུའི་ལྷ་ཡག་དར་དཀར་དང༔ འོམ་བུ་ཁྲི་སྤྱང་
པར་རྒྱལ་དང༔ སྤྱང་བུ་དགྲ་རྒྱལ་འབུམ་མེ་ཟེར༔ ཆེ་རྒྱུད་ཆུང་རྒྱུད་འབྲིང་རྒྱུད་གསུམ༔
དེ་གསུམ་གདུང་རྒྱུད་མཆེད་ལེ་ཡིན༔ འབུམ་མེའི་སྲས་པོ་ཐོག་ལྷ་འབུམ༔ དེ་ཡི་སྲས་
པོ་ཆོས་ལྷ་འབུམ༔ རོང་བཟའ་སྒ་བཟའ་དམུ་བཟའ་གསུམ༔ རོང་བཟའི་བུ་ལ་ཁོ་བོ་
བྱུང༔ གཞོན་དུས་རོང་བཟའི་ཁྲ་ཕྲུག་ཟེར༔ སྒ་བཟའི་བུ་ལ་གཡུལ་རྒྱལ་བྱུང༔ དམུ་
བཟའི་བུ་ལ་སེང་བློན་བྱུང༔ ཚེ་ཡར་སྟོད་དབང་པོ་དར་དུས་སུ༔ སྐྱིད་ཟེར་བ་སྤྲིན
བར་ཉི་མ་འདྲ༔ བདེ་སྡུག་སོས་ཁའི་གནམ་ངོ་བཞིན༔ གླིང་ཕ་ཆུས་གནམ་ལྕ